title: Id-Deċiżjoni tal-Kunsill tas-6 ta' Ġunju 1978 li taċċetta f'isem il-Komunità tliet l-Annessi għall-Konvenzjoni Internazzjonali dwar is-simplifikazzjoni u l-armonizzazjoni ta' proċeduri doganali

text:
Avviż Legali Importanti

|

31978D0528

Official Journal L 160 , 17/06/1978 P. 0013 - 0024 Finnish special edition: Chapter 2 Volume 2 P. 0114  Greek special edition: Chapter 02 Volume 6 P. 0162  Swedish special edition: Chapter 2 Volume 2 P. 0114  Spanish special edition: Chapter 02 Volume 4 P. 0266  Portuguese special edition Chapter 02 Volume 4 P. 0266

		Id-Deċiżjoni tal-Kunsilltas-6 ta' Ġunju 1978li taċċetta f'isem il-Komunità tliet l-Annessi għall-Konvenzjoni Internazzjonali dwar is-simplifikazzjoni u l-armonizzazjoni ta' proċeduri doganali(78/528/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea,Wara li kkunsidra r-rakkomandazzjoni mill-Kummissjoni,Billi, bid-Deċiżjoni 75/199/KEE [1], il-Komunità kkonkludiet il-Konvenzjoni Internazzjonali dwar is-simplifikazzjoni u l-armonizzazjoni ta' proċeduri doganali u aċċettat l-Anness ta' dik il-Konvenzjoni dwar mħażen doganali;Billi l-Annessi ta' dik il-Konvenzjoni dwar formalitajiet doganali qabel ma tiġi ppreżentata d-dikjarazzjoni dwar l-oġġetti, l-ħażna temporanja ta' oġġetti u żoni ħielsa jistgħu jkunu aċċettati mill-Komunità;Billi huwa madankollu rakkomandabbli li l-aċċettazzjoni ta' dawn l-Annessi tkun suġġetta għal ċerti riservi sabiex jitqiesu l-ħtiġiet speċjali ta' l-unjoni tad-dwana,IDDEĊIEDA KIF ĠEJ:Artikolu 1L-Annessi li ġejjin tal-Konvenzjoni Internazzjonali dwar is-simplifikazzjoni u l-armonizzazzjoni tal-proċeduri doganali huma b'dan aċċettati f'isem il-Komunità:- l-Anness A.1 dwar formalitajiet doganali qabel ma tiġi ppreżentata d-dikjarazzjoni dwar l-oġġetti, b'riservi dwar l-i standards 11 u 21;- l-Anness A.2 dwar il-ħażna temporanja ta' oġġetti, b'riservi dwar il-prattiċi rakkomandati 10, 13 u 21;- l-Anness F.1 dwar żoni ħielsa, b'riserva dwar l-i standard 21;It-testi ta' l-Annessi fuq imsemmija huma mehmuża ma' din id-Deċiżjoni.Artikolu 2Il-Kummisjsoni għanda tavża lis-Segretarjat Ġenerali tal-Kunsill ta' Kooperazzjoni Doganali dwar l-aċċettazzjoni ta' l-Annessi msemmija fl-Artikolu 1 suġġetta għar-riservi msemmija f'dak l-Artikolu.Magħmula fil-Lussemburgu, fis-6 ta' Ġunju 1978.Għall-KunsillIl-PresidentK. B. Andersen[1] ĠU L 100, tal-21.4.1975, p. 1.--------------------------------------------------L-ANNESSKONVENZJONI INTERNAZZJONALI DWAR IS-SIMPLIFIKAZZJONI U L-ARMONIZZAZZJONI TAL-PROĊEDURI DOGANALIL-Annessi A.1, A.2 u F.1L-ANNESS A.1L-ANNESS DWAR FORMALITAJIET DOGANALI QABEL MA TIĠI PPREŻENTATA D-DIKJARAZZJONI DWAR L-OĠĠETTIINTRODUZZJONIOġġetti jistgħu jkunu introdottti f'pajjiż b'ħafna metodi ta' trasport differenti. Sabiex jiġi salvagwardat id-dħul u jiġi assigurat il-qbil mal-leġislazzjoni nazzjonali, t-traportatur, wara li jkun introduċja l-oġġetti fit-territorju doganali, għandu jurihom, u l-mezzi ta' trasport li bihom jinġarru, lill-awtoritajiet tad-dwana mill-aktar fis possibbli. Id-dispożizzjonijiet neċessarji biex jikkontrollaw l-introduzzjoni ta' oġġetti fit-territorju doganali jiddependu, l-iżjed, fuq il-ġeografija tal-pajjiż u ċirkostanzi bħall-metodi ta' trasport prinċipali li jġibu oġġetti fil-pajjiż.F'ħafna każijiet l-uffiċċju tad-dwana li fih għandhom jintwerew l-oġġetti u fejn għandha tiġi ppreżentata d-dikjarazzjoni dwar l-oġġetti jkun qiegħed fil-post fejn l-oġġetti huma introdotti fit-territorju doganali; madankollu, f'każijiet oħra, dan l-uffiċċju tad-dwana jkun qiegħed ftit distanza bogħod minn dak il-post. Huwa essenzjali li l-awtorijatiet tad-dwana jkunu f'pożizzjoni li jikkontrollaw l-ġarr ta' oġġetti għall-uffiċċju tad-dwana fejn l-oġġetti għandhom jintwerew lid-dwana.L-interessi tad-dwana għandhom ikunu salvagwardati billi jiġu imposti obbligi fuq it-trasportatur permezz ta' regolamenti u b'mezzi ta' sorveljanza fiżika mid-dwana fuq il-mezzi tat-trasport u l-oġġetti introdotti fit-territorju doganali.Huwa importanti li dawn il-miżuri jikkawżaw inkonvenjenza minima lis-suq internazzjonali. Għal dan l-iskop il-formalitajiet kollha li għandhom jitwettqu mit-trasportatur għandhom ikunu kemm jista' jkun sempliċi u l-informazzjoni dwarhom għandha tkun disponibbli għall-persuni interessati kollha.Dan l-Anness ma jkoprix oġġetti li jaslu taħt proċedura doganali, eż, transitu internazzjonali doganali, oġġetti li jinġarru bil-posta jew fil-valiġġa ta' vjaġġatur jew il-ħażna temporanja ta' oġġetti, l-anqas ma jkopri ċerti formalitajiet oħra li jistgħu jkunu applikabbli f'każ ta' metodi ta' trasport partikolari, eż. il-preżentazzjoni ta' rapport mal-wasla ta' vapurTIFSIRIETGħall-finijiet ta' dan l-Anness:(a) il-kliem "formalitajiet doganali qabel ma tiġi ppreżentata d-dikjarazzjoni dwar l-oġġetti" ifissru l-operazzjonijiet kollha li għandhom isiru mill-persuna interessata u mid-dwana mill-mument li l-oġġetti huma introdotti fit-territorju doganali sal-mument meta l-oġġetti jitqiegħdu taħt proċedura doganali;Nota:Il-ħażna temporanja tista' titqies bħala proċedura doganali(b) il-kliem "territorju doganali" jfissru it-territorju li fih tapplika kompletament l-liġi tad-dwana ta' l-Istat;(ċ) il-kelma "trasportatur" tfisser il-persuna li fil-fatt tittrasporta l-oġġetti jew tkun inkarigata jew responsabbli għat-tħaddim tal-mezzi ta' trasport;(d) il-kliem "dazju ta' importazzjoni u taxxi" jfissru dazji ta' dwana u d-dazji, taxxi, u drittijiet oħra kollha u ħlasijiet oħra li jinġabru dwar jew in konnessjoni ma' l-importazzjoni ta' oġġetti, iżda ma jinkludux drittijiet u ħlasijiet li huma limitati fl-ammont għall-infiq approssimativ dwar servizzi mogħtija;(e) il-kliem "dikjarazzjoni dwar oġġetti" jfissru prospett magħmul fil-forma preskritta mid-dwana, li biha l-persuni interessati jindikaw il-proċedura doganali partikolari li għanda tiġi applikata għall-oġġetti u jagħtu d-dettalji li d-dwana teħtieġ li għandhom ikunu ddikjarati għall-applikazzjoni ta' dik il-proċedura;(f) il-kliem "kontroll tad-dwana" jfissru l-miżuri applikati biex tiġi żgurata konformità mal-liġijiet u r-regolamenti li d-dwana għandha r-responsabbiltà li tenforza;(g) il-kelma "persuna" tfisser kemm persuna fiżika kif ukoll naturali sakemm il-kuntest ma jitlobx xort'oħra.PRINĊIPJI1. StandardIl-formalitajiet doganali ta' qabel ma ssir d-dikjarazzjoni dwar l-oġġetti għandhom ikunu regolati bid-dispożizzjonijiet ta' dan l-Anness.2. StandardIl-leġislazzjoni nazzjonali għandha tispeċifika l-kondizzjonijiet li għandhom jiġu osservati u l-formalitajiet li għandhom jitwettqu dwar l-oġġetti li jġu introdotti fit-territorju doganali.3. StandardL-oġġetti kollha li huma introdotti fit-territorju doganali, irrispettivament jekk jkunux soġġetti għal dazji ta' importazzjoni u taxxi, jkunu suġġetti għall-kontroll doganali.4. StandardIl-formalitajiet doganali qabel ma tiġi ppreżentata d-dikjarazzjoni dwar l-oġġetti għandhom jitnaqqsu għall-minimu neċessarju biex tiġi żgurata konformità mal-liġijiet u regolamenti li d-dwana għandha r-responsabbiltà li tenforza.5. StandardIl-formalitajiet doganali qabel ma tiġi ppreżentata d-dikjarazzjoni dwar l-oġġetti tapplika b'mod ugwali, irrispettivament mill-pajjiż ta' oriġini ta' l-oġġetti jew il-pajjiż minn fejn jkunu ġew.INTRODUZZJNI TA' OĠĠETTI FIT-TERRITORJU DOGANALIPostijiet li fihom l-oġġetti jistgħu jiġu introdotti fit-territorju doganali6. StandardIl-leġislazzjoni nazzjonali għandha tispeċifika il- postijiet li fihom l-oġġetti jistgħu jiġu introdotti fit-territjorju doganali. Fid-deċiżjoni dwar dawn il-postijiet, il-fatturi li għandhom jitqiesu għandhom jinkludu il-ħtiġiet partikolari tal-kummerċ, l-industrija u t-trasport.Nota:Pajjiżi jistgħu jispeċifikaw għal dan il-għan ir-rotot doganali, jiġifieri, it-toroq, ferroviji, kanali ta' l-ilma u kull rotta oħra (linji ta' pajpijiet eċċ.) li għandhom jintużaw għall-importazzjoni ta' l-oġġetti.Obbligi tat-trasportatur7. StandardIl-fatt li jkunu ġew introdotti oġġetti fit-territorju doganali jġorr miegħu l-obbligu tat-trasportatur li jgħaddihom direttament lil uffiċċju tad-dwana nominat jew post ieħor speċifikat mill-awtortajiet tad-dwana mingħajr ma jinbidlu n-natura jew l-ippakkjar tagħhom.8. StandardMeta l-ġarr ta' l-oġġetti mil-post ta' l-introduzzjoni tagħhom fit-territorju doganali għall-uffiċċju tad-dwana nominat jew post ieħor speċifikat jiġi interrott b'aċċident jew forza maġġuri, it-trasportatur ikun meħtieġ li jieħu l-prekawzjonijiet biex l-oġġetti ma jidħlux f'ċirkolazzjoni mhux awtorizzata u li javża lid-dwana jew l-awtoritajiet kompetenti oħra dwar it-tip ta' aċċident jew ċirkostanza oħra li waqqfet il-vjaġġ.Kontroll doganali9. StandardIl-kontrolli doganali dwar oġġetti importati għandhom ikunu ridotti għall-minimu.Noti:1. Kontroll doganali jista' jinkludi li wieħed jitla' u jagħmel tfittxija fuq kull mezz ta' trasport.2. L-awtoritajiet tad-dwana jkollhom is-setgħa li jieħdu miżuri ta' kontroll speċjail li huma applikati biss f'żoni speċifikati, per eżempju, fiż-żona tal-fruntiera.3. Bħala regola mhux meħtieġ li jittieħdu miżuri ta' kontroll li jinvolvu l-ħatt ta' l-oġġetti, twaħħil ta' siġilli jew marki ta' identifikazzjoni fuq il-mezzi ta' trasport jew l-oġġetti jew il-ġarr ta' oġġetti taħt skorta tad-dwana. Madankollu, meta l-awtoritajiet tad-dwana jidhrilhom li dawk il-miżuri ta' kontroll huma indispensabbli, għandhom japplikaw dawk li jikkawżaw l-inqas inkonvenjenza kemm għad-dwana kif ukoll għat-trasportatur filwaqt li jiggarantixxu sigurtà adegwata. Siġilli doganali u marki ta' identifikazzjoni mwaħħla mill-awtoritajiet tad-dwana stranġieri jiġu normalment aċċettati sakemm ma jiġux kkunsidrati bħala mhux suffiċenti jew siguri.PREŻENTAZZJONI TA' OĠĠETTI LID-DWANADokumentazzjoni10. Prattika rakkomandataMeta l-uffiċċju tad-dwana fejn għandhom jiġu ppreżentati l-oġġetti ma jkunx fil-post fejn l-oġġetti ġew introdotti fit-territorju doganali, ma jkun meħtieġ li jiġi ppreżentat l-ebda dokument lill-awtoritajiet tad-dwana f'dak il-post.Nota:Biex jiġu identifikati l-oġġetti, l-awtoritajiet tad-dwana jistgħu jesiġu l-preżentazzjoni ta' dokumenti kummerċjail, tat-trasport jew dokumenti oħra li jkunu magħhom11. StandardMeta l-awtoritajiet tad-dwana jesiġu dokumentazzjoni rigward il-preżentazzjoni ta' oġġetti lid-dwana, din ma tkunx meħtieġa li jkun fiha aktar mill-informazzjoni neċessarja biex jiġu identifikati l-oġġetti u l-mezzi tat-trasport.Nota:L-informazzjoni hija normalment miksuba mid-dokumenti kummerċjali u tat-trasport, li l-kontenut tagħhom jista' jvarja minn metodu ta' trasport għal ieħor. L-awtoritajiet tad-dwana normalment ma jeħtieġux aktar minn deskrizzjoni ta' l-oġġetti u ta' l-ippakkjar (marki u numri, kwantità u xorta, piż) u l-identifikazzjoni tal-mezzi tat-trasport. Xi ftehim internazzjonali jippreskrivu l-informazzjoni massima li tista' tkun meħtieġa (eż. il-pajjiż jista' jkun Parti Kontraenti għall-Anness 9 tal-Konvenzjoni dwar l-Avjazzjoni Ċivili Internazzjonali jew il-Konvenzjoni dwar il-Faċilitazzjoni tat-Traffiku Marittimu Internazzjonali).12. Prattika rakkomandataMeta d-dokumenti ppreżentati lid-dwana huma magħmula b'lingwa li mhijiex speċifikata għal din ir-raġuni jew b'lingwa li mhijiex lingwa tal-pajjiż li fih ġew introdotti l-oġġetti, ma għandhiex tintalab traduzzjoni tad-dettalji mniżżla f'dawk d-dokumenti bħala ħaġa naturali.Kompetenza u ħinijiet tax-xogħol ta' l-uffiċċji tad-dwana13. StandardL-awtoritajiet tad-dwana għandhom jaħtru l-uffiċċji tad-dwana fejn l-oġġetti jistgħu jiġu ppreżentati lid-dwana. Fid-determinazzjoni tal-kompetenza ta' dawn l-uffiċċji u l-ħinijiet tax-xogħol tagħhom, il-fatturi li għandhom jitqiesu jinkludu l-ħtiġiet partikolari tal-kummerċ u l-industrija u tat-trasport.Noti:1. F'ċerti pajjiżi l-kompetenza ta' l-uffiċċji tad- dwana hija determinata b'referenza għar-rotot tad-dwana u l-importanza tagħhom.2. Fejn ikun meħtieġ il-kompetenza ta' ċerti uffiċċji tad-dwana jistgħu jkunu ristretti għal ċerti metodi ta' trasport jew għal ċerti kategoriji ta' oġġetti jew għal oġġetti kkonsenjati f'żoni speċifikati (eż. f'żona tal-fruntiera jew f'żona industrijali).14. Prattika rakkomandataMeta jkun hemm uffiċċji tad-dwana korrispondenti fuq fruntiera komuni, l-awtoritajiet ta' dwana taż-żewġ pajjiżi interessati għandhom jqabblu l-ħinijiet tax-xogħol u l-kompetenza ta' dawk l-uffiċċjiNota:F'ċerti każijiet ġew stabbiliti kontrolli magħquda fi fruntiera komuni b'uffiċċji tad-dwana taż-żewġ pajjiżi istallati fl-istess post u xi drabi fl-istess bini.Wasla barra mill-ħinijiet tax-xogħol15. StandardL-awtoritajiet tad-dwana għandhom jispeċifikaw il-prekawzjonijiet li għandhom jittieħdu mit-trasportatur biex l-oġġetti ma jidħlux f'ċirkolazzjoni mhux awtorizzata fit-territorju doganali meta jaslu fl-uffiċċju tad-dwana barra l-ħinijiet tax-xogħol.Nota:It-trasportatur jista' jkun meħtieġ li jżomm l-oġġetti f'post speċifiku jew fil-viċinanza ta' l-uffiċċju tad-dwana16. Prattika rakkomandataFuq talba tat-trasportatur, u għal raġunijiet meqjusa validi mill-awtoritajiet tad-dwana, dawn ta' l-aħħar għandhom, safejn possibbli, jippermettu li l-formalitajiet doganali qabel ma ssir id-dikjarazzjoni dwar l-oġġetti ssir barra l-ħinijiet tax-xogħol ta' l-uffiċċju ta' dwana; kull spiża li tiġġarrab dwar dan tista' tiġi addebitata lit-trasportatur.ĦATTPostijiet ta' ħatt17. StandardIl-leġislazzjoni nazzjonali għandha tispeċifika l-postijiet li huma approvati għall-ħatt.18. Prattika rakkomandataFuq talba tal-persuna interessata, u għal raġunjiet meqjusa validi mill-awtoritajiet tad-dwana, dawn ta' l-aħħar għandhom jippermettu li oġġetti jinħattu f'post li ma jkunx dak approvat għall-ħatt; l-ispejjeż kollha li jinqalgħu jistgħu jiġu addebitati lill-persuna interessata.Nota:Oġġetti jistgħu jinħattu, skond iċ-ċirkostanzi, f'bini li jappartjeni lill-persuna interessata, f'bini b'apparat xieraq jew f'kull post li jaqa' taħt iż-żona ta' sorveljanza tad-dwana.Bidu tal-ħatt19. Prattika rakkomandataIl-bidu tal-ħatt għandu jkun permess malajr kemm jista' jkun wara l-wasla tal-mezzi tat-trasport fil-post tal-ħatt.20. Prattika rakkomandataFuq talba tal-persuna interessata, u għal raġunjiet meqjusa validi mill-awtoritajiet tad-dwana, dawn ta' l-aħħar għandhom, sakemm dan hu permess miċ-ċirkostanzi amministrattivi, jippermettu li l-ħatt isir barra mill-ħinijiet tax-xogħol ta' l-uffiċċju tad-dwana; l-ispejjeż kollha li jinqalgħu jistgħu jiġu addebitati lill-persuna interessata.OĠĠETTI BI ĦSARA, MEQRUDA JEW MITLUFA21. StandardTingħata eżenzjoni totali jew parzjali, kif ikun il-każ, mill-ħlas ta' dazji ta' importazzjoni u taxxi, dwar oġġetti bi ħsara, meqruda jew mitlufa irrevokabilment b'aċċident jew forza maġġuri matul it-twettiq tal-formalitajiet doganali qabel ma ssir d-dikjarazzjoni dwar l-oġġetti sakemm il-fatti huma debitament stabbiliti għas-sodisfazzjon ta' l-awtoritajiet tad-dwana.Nota:Fuq talba tal-persuna interessata, il-biċċiet li jibqgħu mill-oġġetti koperti b'dan l-i standard jistgħu jiġu:(a) rilaxxati għal użu domestiku fl-istat eżistenti tagħhom bħallikieku kienu ġew importati f'dak l-istat; jew(b) esportati mill-ġdid; jew(ċ) magħmulha kummerċjalment bla valur taħt kontroll doganali, mingħajr spejjeż għad-dħul; jew(d) bil-kunsens ta' l-awtoritajiet tad-dwana, abbandunati ħielsa mill-ispejjeż kollha għad-dħul.RESPONSABBILTÀ GĦALL-PAGAMENT TA' DAZJI TA' IMPORTAZZJONI U TAXXI22. StandardIl-legislazzjoni nazzjonali għanda tispeċifika l-persuna jew persuni responsabbli għall-ħlas ta' kull dazju ta' importazzjoni u taxxa dwar oġġetti introdotti fit-territorju doganali li ma jkunux ġew ippreżentati lid-dwana skond il-kondizzjonijiet u l-formalitajiet li għandhom jitwettqu qabel ma tiġi ppreżentata d-dikjarazzjoni dwar l-oġġetti.INFORMAZZJONI DWAR FORMALITAJIET DOGANALI QABEL MA TIĠI PREŻENTATA D-DIKJARAZZJONI DWAR L-OĠĠETTI23. StandardL-awtoritajiet tad-dwana għandhom jiżguraw li l-informazzjoni rilevanti kollha dwar formalitajiet doganali qabel ma tiġi ppreżentata d-dikjarazzjoni dwar l-oġġetti hija disponibbli b'mod faċli lil kull persuna interessata.--------------------------------------------------L-ANNESS A.2L-ANNESS DWAR IL-ĦAŻNA TEMPORANJA TA' OĠĠETTIINTRODUZZJONIHUWA IMPORTANTI Li, mal-wasla, l-oġġetti jistgħu jinħattu mill-mezzi tat-trasport kemm jista' jkun malajr. Fir-rikonoxximent ta' dan il-fatt l-amminstrazzjonijiet tad-dwana introduċew arranġamenti li taħthom il-ħatt tat-tagħbija jista' jibda kemm jista' jkun malajr wara l-wasla b'minimu ta' formalitajiet sakemm jiġi salvagwardat l-introjtu.Għal varji raġunjiet jista' jgħaddi xi ftit ħin bejn il-wasla ta' l-oġġetti u l-preżentazzjoni tad-dikjarazzjoni dwar l-oġġetti rilevanti. F'dawn iċ-ċirkostanzi l-awtoritajiet tad-dwana jeħtieġu li l-oġġetti jinżammu taħt il-kontroll tad-dwana u għal din ir-raġuni ġeneralment jitqiegħdu f'żona speċifikata fejn jinħażnu sakemm issir d-dikjarazzjoni dwar l-oġġetti. Dawn iż-żoni jissejħu mħażen temporanji u jistgħu jikkonsistu f'bini jew spazji magħluqa jew mhux magħluqa.Id-dispożizzjonijiet ta' dan l-Anness ma japplikawx għall-ħażna ta' oġġetti f'imħażen doganali jew f'żoni ħielsa.TIFSIRIETGħall-finijiet ta' dan l-Anness:(a) il-kliem "ħażna temporanja ta' oġġetti" ifissru l-ħażna ta' oġġetti taħt il-kontroll tad-dwana f'bini u fi spazji magħluqa jew mhux magħluqa speċifikati mid-dwana (hawn iżjed 'il quddiem imsejjħa mħażen temporanji) sakemm issir id-dikjarazzjoni dwar l-oġġetti;(b) il-kliem "dazji ta' importazzjoni u taxxi" jfissru dazji doganali u dazji, taxxi, u drittijiet oħra, u ħlasijiet oħra li jinġabru dwar jew li għandhom x'jaqsmu ma' l-importazzjoni ta' oġġetti, iżda ma tinkludux drittijiet u ħlasijiet li huma limitati fl-ammont għall-ispejjeż approssimattivi ta' servizzi mogħtija;(ċ) il-kliem "dikjarazzjoni dwar l-oġġetti" jfissru rendikont magħmul fil-forma preskritta mid-dwana, li bih il-persuni interessati jindikaw l-proċedura doganali li għandha tiġi applikata għall-oġġetti u jagħtu d-dettalji li d-dwana tesiġi li jkunu ddikjarati għall-applikazzjoni ta' dik il-proċedura;(d) il-kliem "kontroll tad-dwana" jfissru l-miżuri li jittieħdu biex jiġu osservati l-liġijiet u r-regolamenti li d-dwana għandha r-responsabbiltà li tenforza;(e) il-kelma "garanzija" tfisser dak li jassigura, għas-sodisfazzjon tad-dwana, li obbligu lejn id-dwana jiġi mwettaq. Garanzija hija mfissra bħala "ġenerali" meta tiżgura li jitwettqu l-obbligi li jinqalgħu minn diversi operazzjonijiet;(f) il-kelma "persuna" tfisser kemm persuna fiżika kif ukoll legali, sakemm il-kuntest ma jkunx jeħtieġ mod ieħor.PRINĊIPJI1. StandardIl-ħażna temporanja ta' oġġetti għandha tkun regolata mid-dispożizzjonijiet ta' dan l-Anness.2. StandardIl-leġislazzjoni nazzjonali għanda tispeċifika il-kondizzjonijiet li għandhom jiġu osservati u l-formalitajiet li għandhom jitwettqu dwar oġġetti li jitqiegħdu f'maħżen temporanju.GĦAN3. StandardL-awtoritajiet tad-dwana għandhom jawtorizzaw it-twaqqif ta' mħażen temporanji kull meta jidhrilhom li dan ikun meħtieġ biex jintlaħqu l-bżonnijiet tal-kummerċ u ta' l-industrija.Noti:1. Skond id-dispożizzjonijiet tal-leġislazzjoni nazzjonali, mħażen temporanji jistgħu jkunu kkontrollati mill-awtoritajiet tad-dwana, minn awtoritajiet oħra jew minn persuni fiżiċi jew legali.2. Mħażen temporanji jistgħu jkunu miftuħa għall-importaturi kollha u persuni oħra intitolati li jiddisponu minn oġġetti li jkunu importati, jew l-użu tagħhom jista' jkun ristrett għal persuni speċifikati.4. StandardIl-ħażna temporanja tkun permessa rigward kull tip ta' oġġetti irrispettivament mill-kwantità, pajjiż ta' l-oriġini jew pajjiż mnejn waslu. Madankollu, oġġetti li jikkonstitwixxu periklu, li x'aktarx jaffettwaw oġġetti oħra jew li jeħtieġu stallazjonijiet speċjali għandhom jiddaħħlu biss f'imħażen temporanji mfassla speċifikament biex jirċievu dawk l-oġġetti.5. StandardL-uniku dokument li hu meħtieġ meta l-oġġetti huma imqiegħdha f'maħżen temporanju għandu jkun dak użat biex jiddeskrivi l-oġġetti meta huma ppreżentati lid-dwana.AMMINISTRAZZJONI TA' MĦAŻEN TEMPORANJI6. StandardIl-ħtiġiet dwar il-kostruzzjoni, it-tqassim u l-amministrazzjoni ta' mħażen temporanji u l-arranġamenti għall-ħażna ta' oġġetti, għall-kontrolli dwar kwantitajiet u kontabilità u għall-kontroll tad-dwana għandhom jiġu stabbiliti mill-awtoritajiet tad-dwana.Noti:1. Għar-raġunijiet ta' kontroll id-dwana tista', b'mod partikolari:- jżżomm, jew teħtieġ li jinżammu, kontijiet ta' l-oġġetti mqiegħdha fil-maħżen temporanju (billi jintużaw jew reġistri speċjali jew d-dokumentazzjoni rilevanti);- jżżomm il-maħżen temporanju taħt superviżjoni permanenti jew intermittenti;- teħtieġ li maħżen temporanju jkun maqful doppju (maqful bis-serratura tal-persuna intertessata u bis-serratura tad-dwana);- tikkontrolla l-kwantitajiet ta' l-oġġetti fil-maħżen temporanju minn żmien għal żmien.2. Normalment l-oġġetti huma meħtieġa li jkunu merfugħa f'bini magħluq. Madankollu, oġġetti kbar jew tqal u oġġetti b'dazju baxx li jikkonstitwixxu riskju ta' dħul baxx huma frekwentement merfugħa fi spazji mhux magħluqa taħt superviżjoni tad-dwana.7. StandardIl-leġislazzjoni nazzjonali għandha tispeċifika l-persuna jew persuni għall-pagament ta' kull dazju ta' importazzjoni u taxxa dovuti fuq oġġetti mqiegħdha f'maħżen temporanju li ma jingħatax kont dwarhom għas-sodisfazzjon ta' l-awtoritajiet tad-dwana.8. StandardMeta tkun meħtieġa garanzija mill-awtortità jew mill-persuna li tamministra maħżen temporanju, l-awtoritajiet tad-dwana għandhom jaċċettaw garanzija ġenerali.9. Prattika rakkomandataL-ammont ta' kull garanzija għandu jkun kemm jista' jkun baxx meta jitqiesu d-dazji ta' importazzjoni u t-taxxi li jistgħu potenzjalment jiġu imposti10. Prattika rakkomandataL-awtoritajiet tad-dwana għandhom jirrinunzjaw għall-garanzija meta l-maħżen temporanju qiegħed taħt superviżjoni tad-dwana adegwata, b'mod partikolari fejn jiġi maqful mid-dwana.OPERAZZJONIJIET ATWORIZZATI11. StandardKull persuna intitolata li tiddisponi minn oġġetti f'imħażen temporanji għanda, biex tipprepara d-dikjarazzjoni dwar l-oġġetti, tingħata permess li:(a) tinspezzjonahom(b) tiżinhom(ċ) tieħu kampjuni, mal-pagament tad-dazji ta' importazzjoni u taxxi fejn xieraq.12. StandardOġġetti f'maħżen temporanju jitħallew jgħaddu minn operazzjonijiet normali li jkunu neċessarji biex jiġu ppreservati fl-istat tagħhom mhux mibdul.Nota:L-operazzjonijiet normali neċessarji biex l-oġġetti jiġu ppreservati fl-istat tagħhom mhux mibdul jistgħu jinkludu t-tindif, it-tħabbit, it-tneħħija ta' trab, l-għażla u tiswija jew it-tibdil ta' pakki difettużi.13. Prattika rakkomandataOġġetti f'maħżen temporanju jkunu jistgħu, taħt dawk il-kondizzjonijiet kif jistgħu jiġu imposti mill-awtoritajiet tad-dwana, jgħaddu minn operazzjonijiet normali neċessarji biex jiffaċilitaw t-tneħħija tagħhom mill-maħżen u t-trasport tagħhom sussegwenti.Nota:Dawn l-operazzjonjiet jistgħu jinkludu l-għażla, t-tibriġ, l-użin, l-immarkar, it-tabellar. Jistgħu wkoll jinvolvu l-konsolidazzjoni ta' kunsinni differenti ta' oġġetti maħsubin għal trasport ieħor taħt dokument singolu ta' trasport u/jew dokument singolu doganali (groupage).TUL TA' ŻMIEN TAL-ĦAŻNA TEMPORANJA14. StandardMeta l-leġislazzjoni nazzjonali tistabbilixxi limitu ta' żmien għall-ħażna temporanja, iż-żmien permess għandu jkun suffiċenti biex jippermetti lill-importatur jikkompleta l-formalitajiet neċessarji biex jqiegħed l-oġġetti taħt proċedura doganali.Nota:Il-limitu ta' żmien stabbilit jista' jvarja skond il-metodu ta' trasport użat, u fil-każ ta' oġġetti importati bil-baħar jista' jkun ta' tul ta' żmien konsiderevoli.15. Prattika rakkomandataFuq talba tal-persuna interessata, u għal raġunjiet meqjusa validi mill-awtoritajiet tad-dwana, dawn ta' l-aħħar għandhom jestendu l-perjodu ffissat inizjalment.DETERJORAMENT, ĦSARA, TELF, QERDA JEW ABBANDUN TA' L-OĠĠETTI16. StandardOġġetti deterjorati, mħassra, jew li ġratilhom ħsara b'aċċident jew b'forza maġġuri qabel ma jħallu l-maħżen temporanju għandhom jitħallew li jiġu rilaxxati bħallikieku kienu ġew importati fi stat deterjorat, mħassar jew mkisser.17. StandardOġġetti f'maħżen temporanju li jiġu meqruda jew mitlufa irrevokabilment b'aċċident jew b'forza maġġuri ma jkunux suġġetti għal dazji ta' importazzjoni u taxxi, sakemm din il-qerda jew dan it-telf jiġu debitament konfermati għas-sodisfazzjon ta' l-awtoritajiet tad-dwana.Kull skart jew fdalijiet li jibqa wara l-qerda jkunu suġġetti, jekk jittieħdu għal użu domestiku, għad-dazji ta' importazzjoni u t-taxxi li jkunu applikabbli għal skart jew fdalijiet imporati f'dak l-istat.18. StandardFuq talba tal-persuna intitolata li tiddisponi minnhom, l-oġġetti f'maħżen temporanju jistgħu jiġu abbandunati, kollha kemm huma jew parti minnhom, lill-erarju jew jinqerdu jew jinġiebu fi stat kummerċjalment bla valur taħt kontroll doganali, kif l-awtoritajiet tad-dwana jistgħu jiddeċiedu. Dak l-abbandun jew qerda ma għandhom jinvolvu lill-erarju f'ebda spiża.Kull skart jew fdalijiet li jibqa wara l-qerda jkunu suġġetti, jekk jittieħdu għal użu domestiku, għad-dazji ta' importazzjoni u t-taxxi li jkunu applikabbli għal skart jew fdalijiet imporati f'dak l-istat.TNEĦĦIJA MIL-MAĦŻEN TEMPORANJU19. StandardKull persuna li għanda d-dritt li tiddisponi mill-oġġetti tkun intitolata li tneħħihom mill-maħżen temporanju sakemm tosserva l-kondizzjonijiet u l-formalitajiet f'kull każ.Nota:L-awtoritajiet tad-dwana jistgħu jeħtieġu li l-persuna interessata tipprova d-dritt tagħha li tiddisponi mill-oġġetti.OĠĠETTI MHUX MNEĦĦIJA MILL-MAĦŻEN TEMPORANJU20. StandardIl-leġislazzjoni nazzjonali għanda tispeċifika l-proċedura li għandha tkun mħarsa meta l-oġġetti ma jiġux mneħħija minn maħżen temporanju fiż-żmien stabbilit.21. Prattika rakkomandataMeta oġġetti li ma ġewx mneħħija minn maħżen temporanju jinbiegħu mid-dwana, ir-rikavat mill-bejgħ, wara t-tnaqqis tad-dazju ta' importazzjoni u taxxi u d-drittijiet kollha u spejjez oħra, għandu jew jingħata lill-persuna(i) intotalta(i) li tirċevih/jirċevuh, meta dan huwa possibli, jew jinżamm għad-dispożizzjoni tagħhom għal-perjodu speċifiku.INFORMAZZJONI DWAR ĦAŻNA TEMPORANJA22. StandardL-awtoritajiet tad-dwana għandhom jiżguraw li l-informazzjoni kollha rilevanti dwar il-ħażna temporanja ta' oġġetti tkun disponibbli b'mod faċli lil kull persuna interessata.--------------------------------------------------ANNES F.1L-ANNESS DWAR ŻONI ĦIELSAINTRODUZZJONIĊERTU STATI ILHOM JIKKUNsidraw li hu neċessarju li jinkuraġġixxu l-iżvilupp tan-negozju barrani tagħhom, u tal-kummerċ internazzjonali b'mod ġenerali, billi jirrinunzjaw għad-dazji ta' importazzjoni u taxxi rigward oġġetti introdotti f'parti mit-territorju tagħhom fejn jiġu ġeneralment kkunsidrati bħala barra mit-territorju doganali. Oġġetti introdotti b'dan il-mod mhumiex suġġetti għall-kontroll doganali tas-soltu.Fl-Anness preżenti din il-parti tat-territorju hija msejħa "żona ħielsa" għalkemm f'ċerti pajjiżi hija magħrufa taħt varji ismijiet oħra, bħal "port ħieles", "maħżen ħieles".Tista' ssir distinzjoni bejn żoni ħielsa kummerċjali u industrijali. F'żoni ħielsa kummerċjali, l-operazzjonijiet permessi huma ġeneralment limitati għal dawk neċessarji biex l-oġġetti jiġu ppreservati u l-forom normali ta' maniġġar biex jittejbu l-ippakkjar jew il-kwalità kummerċjali tagħhom jew biex jiġu ppreparati għat-tagħbija. F'żoni ħielsa industrijali huma awtorizzati operazzjonijiet ta' pproċessar.Għalkemm oġġetti introdotti f'żoni ħielsa huma ġeneralment meqjusa, safejn għandhom x'jaqsmu dazji ta' importazzjoni u taxxi, bħala li huma 'l barra mit-territorju doganali, ċerti dispożizzjonijiet stabbiliti mill-Istat interessat jistgħu jibqgħu applikabbli, ez. projbizzjonijiet u restrizzjonijiet li joħorġu mill-leġislazzjoni nazzjontali. Id-dwana twettaq ukoll ċerti kontrolli fiż-żona ħielsa biex tiżgura li l-operazzjonijet mwettqa huma skond il-ħtiġiet stabbiliti.Oġġetti introdotti f'żona ħielsa mit-territorju doganali normalment jikkwalifikaw għall-eżenzjoni minn jew ħlas lura ta' dazji ta' importazzjoni u taxxi jew dazji interni u taxxi mogħtija fil-waqt ta' l-esportazzjoni.Meta oġġetti li ma jkunux ġew pproċessati f'żona ħielsa jitħallew jiġu introdotti fit-territorju doganali għal użu domestiku, huma jiġu suġġetti għad-dazji ta' importazzjoni u taxxi, daqs li kieku kienu importati direttament minn barra. Madankollu, regoli speċjali ta' stima, stabbiliti fil-leġislazzjoni nazzjonali, huma applikabbli fil-każ ta' oġġetti minn barra li jkunu ġew pproċessati f'żona ħielsa jew fejn l-oġġetti utilizzati kienu ta' oriġini nazzjonai jew kienu ġew importati wara li jiħallsu d-dazji ta' importazzjoni u t-taxxi u kienu ingħataw eżenzjoni minn jew ħlas lura tad-dazji u taxxi meta kienu ġew introdotti fiż-żoni ħielsa.F'ċerti pajjiżi jingħataw faċilitajiet doganali komparabbli ma' dawk il-karatteristiċi ta' żoni ħielsa fit-territorju kollu, fil-kuntest ta' proċeduri doganali oħra bħall-magazzinaġġ doganali, ħlas lura ta' dazju, dħul temporanju għall-ipproċessar ġewwa il-pajjiż jew transitu mid-dwana.TIFSIRIETGĦall-finijiet ta' dan l-Anness:(a) il-kliem "żona ħielsa" jfissru parti minn territorju ta' Stat fejn l-oġġetti kollha introdotti huma ġeneralment meqjusa, rigward dazji ta' importazzjoni u taxxi, bħala li huma 'il barra mit-territorju doganali u mhumiex suġġetti għall-kontroll tad-dwana tas-soltu.Nota:Tista' ssir distinzjoni bejn żoni ħielsa kummerċjali u industrijali. F'żoni ħielsa kummerċjali, l-oġġetti huma ammessi sakemm isir disponiment minnhom sussegwentement u l-ipproċessar jew il-manifattura huma normalment projbiti. Oġġetti ammessi f'żoni ħielsa industrijali jistgħu jkunu suġġetti għal operazzjonijiet ta' ipproċessar awtorizzat;(b) il-kliem "territorju doganali" jfissru t-territorju li fih tapplika fl-intier tagħha l-liġI tad-dwana ta' Stat:(ċ) il-kliem "dazji ta' importazzjoni u taxxi" jfissru d-dazji tad-dwana u d-dazji, taxxi u drittijiet l-oħra kollha jew ħlasijiet oħra li jinġabru dwar jew li għandhom x'jaqsmu ma' l-importazzjoni ta' oġġetti, iżda ma jinkludux drittijiet u ħlasijiet li huma limitati fl-ammont għall-infiq approssimativ dwar servizzi mogħtija.(d) il-kliem "kontroll tad-dwana" jfissru l-miżuri meħuda biex jiġu osservati l-liġijiet u regolamenti li d-dwana għandha r-responsabbiltà li tenforza;(e) il-kelma "persuna" tfisser kemm persuna fiżika kif ukoll legali, sakemm il-kuntest ma jeħtieġx mod ieħor.PRINĊIPJU1. StandardIr-regolamenti tad-dwana applikabbli f'żoni ħielsa għandhom jkunu regolati bid-dispożizzjonijiet ta' dan l-Anness.TWAQQIF TA' ŻONI ĦIELSA2. StandardIl-leġislazzjoni nazzjonali għanda tispeċifika l-ħtiġiet li għandhom x'jaqsmu mat-twaqqif ta' żoni ħielsa, t-tipi ta' oġġetti li jistgħu jidħlu f'dawk iż-żoni simili u x-xorta ta' operazzjonijiet li l-oġġetti jistgħu jkunu suġġetti għalihom f'dawk iż-żoni.Noti:1. Żoni ħielsa huma ġeneralment mwaqqfa f'portijiet ta' baħar u ta' xmajjar, f'ajruporti, u f'postijiet b'vantaġġi ġeografiċi simili.2. Skond d-dispożizzjonijiet tal-leġislazzjoni nazzjonali, żoni ħielsa jistgħu jkunu amministrati mill-awtoritajiet tad-dwana, minn awtoritajiet oħra jew minn persuni fiżiċi jew legali.3. StandardIl-ħtiġiet dwar il-kostruzzjoni u t-tqassim ta' żoni ħielsa u l-arranġamenti għall-kontroll tad-dwana għandhom jiġu stabbiliti mill-awtoritajiet tad-dwana.Noti:1. L-awtoritajiet tad-dwana jistgħu jesiġu li żoni ħielsa jkunu magħluqa; jistgħu wkoll jimponu restrizzjonijiet dwar mezzi ta' aċċess u jistabbilixxu l-ħinijiet tax-xogħol.2. Għal raġunijiet ta' kontroll, l-awtoritajiet tad-dwana jistgħu, b'mod partikolari:- jżommu l-mezzi ta' aċċess għaż-żona ħielsa taħt superviżjoni permanenti jew intermittenti;- jeħtieġu li persuni li jintroduċu oġġetti f'żoni ħielsa jżommu kontijiet sabiex tkun tista' tiġi kontrollata ċ-ċirkolazzjoni ta' l-oġġetti;- jagħmlu verifiki għall-għarrieda fuq l-oġġetti ammessi biex jiżguraw li jkunu ġew suġġetti għal operazzjonijiet awtorizzati biss u li ma jkun ġie introdott l-ebda oġġett mhux awtorizzat.4. StandardL-awtoritajiet tad- dwana jkollhom id-dritt li jwettqu kontrolli f'kull ħin fuq l-oġġetti maħżunin f'bini ta' xi persuna li tintroduċi oġġetti f'żona ħielsa.OĠĠETTI AMMESSI5. Prattika rakkomandataL-ammissjoni f'żona ħielsa ma' għandhiex tkun suġġetta għall-kondizzjoni li l-oġġetti huma introdotti jew jiġu maħżunin fiż-żona fi kwantitajiet speċifikati.6. StandardL-ammissjoni għal żona ħielsa tkun awtorizzata mhux biss għal oġġetti importati direttament minn barra iżda wkoll għal oġġetti miġjuba mit-territorju doganali ta' l-Istat interessat.Nota:Oġġetti miġjuba mit-territorju doganali ta' l-Istat interessat jistgħu jkunu oġġetti f'ċirkolazzjoni libera jew oġġetti mqiegħdha taħt proċedura li tippermetti ħelsien kondizzjonali mid-dazji ta' importazzjoni u taxxi jew proċedura ta' pproċessar.7. StandardOġġetti li huma ammissibbli f'żona ħielsa li huma intitolati għal eżenzjoni minn jew ħlas lura ta' dazji ta' importazzjoni u taxxi meta jiġu esportati għandhom jikwalifikaw għal dik l-eżenzjoni jew dak ilħlas lura minnufih wara li jkunu ġew introdotti fiż-żona ħielsa.8. StandardOġġetti li huma ammissibbli f'żona ħielsa li huma intitolati għal eżenzjoni minn jew ħlas lura ta' dazji interni u taxxi meta jiġu esportati għandhom jikwalifikaw għal dik l-eżenzjoni jew dak ilħlas lura minnufih wara li jkunu ġew introdotti fiż-żona ħielsa.Nota:Eżenzjoni jew ħlas lura huma ġeneralment mogħtijin minnufih wara l-introduzzjoni ta' l-oġġetti fiż-żona ħielsa. F'każijiet speċjali, l-eżenzjoni jew ilħlas lura jistgħu jkunu suġġetti għall-esportazzjoni ta' l-oġġetti mit-territorju nazzjonali. Eċċezzjonalment, tista' tintalab prova tal-wasla ta' l-oġġetti fil-pajjiż ta' destinazzjoni.9. StandardL-ammissjoni f'żona ħielsa ma' għandhiex tiġi rifjutata għal raġunijiet biss tal-pajjiż ta' l-oriġini ta' l-oġġetti, l-pajjiż minn fejn waslu jew l-pajjiż tad-destinazzjoni tagħhom.10. StandardL-ammissjoni f'żona ħielsa ta' oġġetti miġjuba minn barra ma' għandhiex tiġi rifjutata għar-raġunijiet biss li l-oġġetti huma suġġetti għal restrizzjonijiet jew projbizzjonijiet minbarra dawk imposti għal raġunijiet ta' moralità pubblika jew ordni pubbliku, sigurtà pubblika, iġjene jew saħħa pubblika, jew għal konsiderazzjonijiet veterinarji jew fitopatoloġiċi, jew li għandhom x'jaqsmu mal-protezzjoni ta' privattivi, marki tan-negozju (trade marks) u drittijiet ta' l-awtur.11. Prattika rakkomandataOġġetti li jikkostitwixxu xi periklu, li x'aktarx jaffettwaw oġġetti oħra jew li jeħtieġu stallazjonijiet speċjali, għandhom jkunu ammessi f'żoni ħielsa biss li huma speċjalment mfassla biex jirċevuhom.INTRODUZZJONI F'ŻONA ĦIELSA12. StandardMeta għandu jiġi preżentat dokument fid-dwana rigward oġġetti introdotti f'żona ħielsa direttament minn barra, mingħajr ma jkollhom jaqsmu t-territorju doganali ta' l-Istat interessat, l-awtoritajiet tad-dwana ma għandhomx jeħtieġu aktar mill-produzzjoni ta' dokument kummerċjali jew uffiċjali (fattura kummerċjali, lista ta' merkanzija, nota ta' dispaċċ, eċċ.) li juri l-partikolaritajiet prinċipali ta' l-oġġetti in kwistjoni.13. Prattika rakkomandataL-ammissjoni għal żona ħielsa ta' oġġetti miġjuba mit-territorju doganali ta' l-Istat interessat jew li qasmu dak it-territorju fi transitu ma' għandhiex tinvolvi l-kompletament ta' dokument ħlief id-dikjarazzjoni dwar l-oġġetti li hi normalment meħtieġa f'dak it-territorju biex jiġu koperti l-esportazzjoni, l-esportazzjoni mill-ġdid jew it-transitu ta' oġġetti.14. StandardL-awtoritajiet tad-dwana ma' għandhomx jeħtieġu garanzija għall-ammissjoni ta' oġġetti f'żona ħielsa.15. StandardMeta l-awtoritajiet tad-dwana jwettqu kontroll fuq oġġetti maħsuba għal introduzzjoni f'żona ħielsa, huma għandhom jieħdu dik l-azzjoni biss li tkun essenzjali biex jiġI żġurat li jiġu osservati l-liġijiet u r-regolamenti li d-dwana għandha r-responsabbiltà li tenforza.Nota:B'mod partikolari, d-dwana tista' tiżgura li l-oġġetti huma ta' tip li jista' jiġi introdott fiż- żona ħielsa u li kull projbizzjoni u restrizzjoni rilevanti ġew osservati.OPERAZZJONJIET AWTORIZZATI16. StandardB'żieda mat-tagħbija, il-ħatt, it-trasbord u l-ħażna, oġġetti ammessi f'żona ħielsa kummerċjali jistgħu jgħaddu minn operazzjonijiet neċessarji biex jiġu ppreservati u l-forom normali ta' maniġġar biex jitjiebu l-ippakkjar u l-kwalità kummerċjali tagħhom jew biex jiġu ppreparati għat-tagħbija, bħad-diviżjoni ta' l-oġġetti f'lottijiet żgħar, raggruppament ta' pakki, sorteġġ u gradazzjoni, u ppakkjar mill-ġdid.17. StandardL-operazzjonijiet ta' pproċessar li għalihom oġġetti ammessi f'żona ħielsa industrijali jistgħu jkunu suġġetti għandhom jkunu speċifikati mill-awtoritajiet kompetenti f'termini ġenerali u/jew fid-dettall f'regolament li jkun applikabbli fiż-żona ħielsa kollha jew fl-awtorizzazzjoni mogħtija lill-intrapriża li twettaq dawn l-operazzjonijiet.Nota:Id-dritt biex jitwettqu operazzjonjiet ta' pproċessar jista' jkun suġġett għall-kondizzjoni li l-operazzjonijiet proposti huma meqjusa mill-awtoritajiet kompetenti bħala vantaġġużi għall-ekonomija nazzjonali.OĠĠETTI KKONSMATI FIŻ-ŻONA ĦIELSA18. StandardIl-leġislazzjoni nazzjonali għanda tenumera l-każijiet fejn oġġetti li għandhom jkunu kkonsmati fiż-żona ħielsa jistgħu jiġu ammessi mingħajr ħlas ta' dazji u taxxi u għandha tistabbilixxi l-ħtiġiet li għandhom jiġu osservati.Noti:1. L-ammissjoni ħielsa tista' tingħata mhux biss għal dazji ta' importazzjoni u taxxi iżda wkoll għal dazji u taxxi interni.2. Tista' ukoll tkun permessa l-ammissjoni ħielsa ta' apparat li jintuża biss fiż-żoni ħielsa għat-trasport, ħażna u pproċessar ta' oġġetti.TRASFERIMENT TA' PROPRJETÀ19. StandardGħandu jkun permess it-trasferiment tal-proprjetà ta' oġġetti ammessi f'żona ħielsa.Nota:1. Jista' jkun projbit il-bejgħ bl-imnut fiż-żoni ħielsa.2. Oġġetti ammessi f'żoni ħielsa jistgħu jkunu użati għall-proviġġjonament ta' bastimenti u ajruplani.QERDA20. StandardOġġetti ammessi f'żona ħielsa jistgħu jiġu meqruda jew jinġiebu fi stat kummerċjalment bla valur taħt il-kontroll tad-dwana.TUL TA' PERMANENZA F'ŻONA ĦIELSA21. StandardMa għandhom jiġu imposti l-ebda limiti għall-permanenza ta' oġġetti f'żona ħielsa.TNEĦĦIJA MINN ŻONA ĦIELSA22. StandardMeta dokument għandu jiġi ppreżentat lid-dwana rigward oġġetti li meta jitneħħew minn żona ħielsa huma mibgħuta direttament barra mingħajr ma jkollhom jaqsmu t-territorju doganali ta' l-Istat interessat, l-awtoritajiet tad-dwana ma' għandhomx jeħtieġu aktar mill-produzzjoni ta' dokument kummerċjali jew uffiċjali (fattura kummerċjali, lista ta' merkanzija, nota ta' dispaċċ, eċċ.) li juri d-dettalji prinċipali ta' l-oġġetti in kwistjoni.23. StandardL-unika dikjarazzjoni meħtieġa għal oġġetti li huma jistgħu jkunu introdotti fit-territorju doganali ta' l-Istat interessat meta jitneħħew minn żona ħielsa għanda tkun d-dikjarazzjoni dwar oġġetti normalment meħtieġa għall-proċedura doganali li għaliha jkunu ġew assenjati dawk l-oġġetti.24. Prattika rakkomandataOġġetti li jistgġu jitneħħew minn żona ħielsa għat-territorju doganali ta' l-Istat interessat għandhom jkunu eliġibbli għall-ħelsien kondizzjonali jew proċeduri ta' pproċessar fis-seħħ taħt il-kondizzjonijiet applikabbli għal oġġetti importati direttament minn barra.25. StandardIl-leġislazzjoni nazzjonali għanda tispeċifika l-mument li għandu jitqies għall-għan li jiġu determinati l-valur u l-kwantità ta' oġġetti li jistgħu jittieħdu għal użu domestiku meta jitneħħew minn żona ħielsa u r-rati ta' dazji ta' importazzjoni u taxxi applikabbli għalihom.26. StandardIl-leġislazzjoni nazzjonali għanda tispeċifika r-regoli applikabbli għad-determinazzjoni ta' l-ammont ta' dazji ta' importazzjoni u taxxi li għandhom jitħallsu dwar oġġetti meħuda għal użu domestiku wara manipulazzjoni jew proċessar f'żona ħielsa.Noti:1. L-ammont tad-dazji ta' importazzjoni u taxxi impost fuq oġġetti meħuda għal użu domestiku wara proċessar f'żona ħielsa jista' jkun limitat għall-ammont tad-dazji ta' importazzjoni u taxxi applikabbli għal oġġetti minn barra utilizzati, fl-istat li fih ġew introdotti fiż-żona ħielsa, b'zieda, fejn ġew utilizzati oġġetti ta' oriġini nazzjonali jew oġġetti importati mal-ħlas ta' dazji ta' importazzjoni u taxxi ta' importazzjoni, ma' l-ammont ta' kull eżenzjoni minn jew ħlas lura ta' dazji u taxxi interni jew dazji ta' importazzjoni u taxxi mogħtija meta dawk l-oġġetti kienu ġew introdotti fiż-żona ħielsa.2. Tista' tiġi preskritta proċedura ta' stima speċjali meta apparat li kien użat biex jiġu pproċessati oġġetti f'żona ħielsa kien ġie ammess ħieles minn dazji ta' importazzjoni u taxxi.ABOLIZZJONI TA' ŻONA ĦIELSA27. StandardF'każ ta' l-abolizzjoni ta' żona ħielsa, l-persuni interessati għandhom jingħataw żmien suffiċenti biex jirranġaw għad-disponiment ta' l-oġġetti tagħhom.INFORMAZZJONI DWAR ŻONI ĦIELSA28. StandardL-awtoritajiet tad-dwana għandhom jiżguraw li l-informazzjoni kollha rilevanti dwar r-regolamenti tad-dwana applikabbli għal żoni ħielsa tkun disponibbli b'mod faċli għal kull persuna interessata.--------------------------------------------------


title: Deċiżjoni tal-Kunsill (UE) 2015/900 tat-8 ta' Ġunju 2015 dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet (EaSI)

text:
                  12.6.2015

                  MT

                  Il-Ġurnal Uffiċjali tal-Unjoni Ewropea

                  L 147/19

            DEĊIŻJONI TAL-KUNSILL (UE) 2015/900
      tat-8 ta' Ġunju 2015
      dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet (EaSI)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 46(d), 149, 153(2)(a), it-tielet paragrafu tal-Artikolu 175 u l-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta li saret mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda l-Protokoll 31 tal-Ftehim ŻEE, fost l-oħrajn.

                  (3)

                  Il-Protokoll 31 tal-Ftehim ŻEE fih dispożizzjonijiet u arranġamenti li jikkonċernaw il-kooperazzjoni f'oqsma speċifiċi barra mill-erba' libertajiet.

                  (4)

                  Ir-Regolament (UE) Nru 1296/2013 tal-Parlament Ewropew u tal-Kunsill (3) ġie inkorporat fil-Ftehim ŻEE permezz tad-Deċiżjoni tal-Kumitat Konġunt taż-ŻEE Nru 151/2014 tas-27 ta' Ġunju 2014 (4).

                  (5)

                  Il-parteċipazzjoni limitata tan-Norveġja fil-Programm għandha tiġi estiża għall-assi Progress.

                  (6)

                  Il-Protokoll 31 tal-Ftehim ŻEE għandu għalhekk jiġi emendat sabiex ikun possibbli li dik il-kooperazzjoni estiża sseħħ mill-1 ta' Jannar 2015.

                  (7)

                  Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz ta' Deċiżjoni li jinsab mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emenda proposta għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet, tkun ibbażata fuq l-abbozz tad-Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fil-Lussemburgu, it-8 ta' Ġunju 2015.

               Għall-Kunsill

               Il-President

            D. REIZNIECE-OZOLA

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  Ir-Regolament (UE) Nru 1296/2013 tal-Parlament Ewropew u tal-Kunsill tal-11 ta' Diċembru 2013 dwar Programm tal-Unjoni Ewropea għall-Impjiegi u l-Innovazzjoni Soċjali (“EaSI”) u li jemenda d-Deċiżjoni Nru 283/2010/UE li tistabbilixxi Faċilità Ewropea ta' Mikrofinanzjament Progress għall-impjiegi u l-inklużjoni soċjali (ĠU L 347, 20.12.2013, p. 238).

         (4)  ĠU L 342, 27.11.2014, p. 61.

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2015
         ta'
         li temenda l-Protokoll 31 tal-Ftehim ŻEE dwar il-kooperazzjoni f'oqsma speċifiċi li ma jagħmlux parti mill-erba' libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u partikolarment l-Artikoli 86 u 98 tiegħu,
         Billi:

                     (1)

                     Ir-Regolament (UE) Nru 1296/2013 tal-Parlament Ewropew u tal-Kunsill tal-11 ta' Diċembru 2013 dwar Programm tal-Unjoni Ewropea għall-Impjiegi u l-Innovazzjoni Soċjali (“EaSI”) u li jemenda d-Deċiżjoni Nru 283/2010/UE li tistabbilixxi Faċilità Ewropea ta' Mikrofinanzjament Progress għall-Impjiegi u l-Inklużjoni Soċjali (1), kien inkorporat fil-Ftehim ŻEE permezz tad-Deċiżjoni tal-Kumitat Konġunt taż-ŻEE Nru 151/2014 tas-27 ta' Ġunju 2014 (2).

                     (2)

                     Il-parteċipazzjoni limitata tan-Norveġja fil-Programm għandha tiġi estiża għall-assi Progress.

                     (3)

                     Il-Protokoll 31 tal-Ftehim ŻEE għandu għalhekk jiġi emendat sabiex ikun possibbli li dik il-kooperazzjoni estiża sseħħ mill-1 ta' Jannar 2015,

               ADOTTA DIN ID-DEĊIŻJONI:
         Artikolu 1
         Fil-paragrafu 8 tal-Artikolu 15 tal-Protokoll 31 tal-Ftehim ŻEE, il-kliem “assi EURES” huma sostitwiti bil-kliem “Progress u assi EURES”:
         Artikolu 2
         Din id-Deċiżjoni għandha tidħol fis-seħħ fil-jum wara l-aħħar notifika skont l-Artikolu 103(1) tal-Ftehim ŻEE (*).
         Għandha tapplika mill-1 ta' Jannar 2015.
         Artikolu 3
         Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji

                  għall-Kumitat Konġunt taż-ŻEE

            (1)  ĠU L 347, 20.12.2013, p. 238.

            (2)  ĠU L 342, 27.11.2014, p. 61.

            (*)  [L-ebda rekwiżiti kostituzzjonali ma huma indikati.] [Rekwiżiti kostituzzjonali indikati.]


title: Deċiżjoni tal-Kunsill ta' l- 24 ta' Lulju 2006 li temenda l-Artikolu 35 ta' l-Appendiċi 6 tar-Regolamenti tal-Persunal applikabbli għall-impjegati ta' l-Europol

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               124

         DEĊIŻJONI TAL-KUNSILL
   ta' l-24 ta' Lulju 2006
   li temenda l-Artikolu 35 ta' l-Appendiċi 6 tar-Regolamenti tal-Persunal applikabbli għall-impjegati ta' l-Europol
   (2006/519/KE)
   IL-KUNSILL TA' L-UNJONI EWROPEA,
   Wara li kkunsidra r-Regolamenti tal-Persunal applikabbli għall-impjegati ta' l-Europol, kif stabbilit fl-Att tal-Kunsill tat-3 ta' Diċembru 1981 (1), u partikolarment l-Appendiċi 6 dwar l-iskema tal-pensjonijiet,
   Billi rriżulta li r-rivalutazzjoni msemmija fl-Artikolu 35(2) ta' l-imsemmi Appendiċi 6 mhijiex meħtieġa u li l-proċedura għall-kalkolu tal-valuri attwarji previsti fl-Artikolu 35(1) ta' l-imsemmi Appendiċi 6 għandha titkompla,
   IDDEĊIEDA KIF ĠEJ:
   Artikolu 1
   L-Artikolu 35(2) u (3) ta' l-Appendiċi 6 tar-Regolamenti tal-Persunal ta' l-Europol għandu jiġi mħassar b'effett mill-1 ta' Jannar 2004.
   Artikolu 2
   Din id-Deċiżjoni għandha tidħol fis-seħħ fil-jum ta' l-adozzjoni tagħha u għandha tiġi ppubblikata fil-Ġurnal Uffiċjali ta' l-Unjoni Ewropea.

      Magħmul fi Brussel, 24 ta' Lulju 2006.

            Għall-Kunsill

            Il-President

         K. RAJAMÄKI

      (1)  ĠU C 26, 30.1.1999, p. 23. Att kif emendat l-aħħar mill-Att tal-Bord tat-Tmexxija ta' l-Europol tad-29 ta' Settembru 2005 (ĠU C 68, 21.3.2006, p. 1).


title: Deċiżjoni tad-Direttur tal-Europol tad-29 ta’ Marzu 2016 li timplimenta d-Deċiżjoni tal-Bord Amministrattiv tal-Europol tas-16 ta’ Novembru 1999 li taqbel mal-kundizzjonijiet u l-proċeduri stabbiliti mill-Europol rigward taxxi applikabbli għas-salarji u l-emolumenti mħallsa lill-membri tal-persunal tal-Europol għall-benefiċċju tal-Europol

text:
               4.8.2016

               MT

               Il-Ġurnal Uffiċjali tal-Unjoni Ewropea

               C 282/3

         DEĊIŻJONI TAD-DIRETTUR TAL-EUROPOL
   tad-29 ta’ Marzu 2016
   li timplimenta d-Deċiżjoni tal-Bord Amministrattiv tal-Europol tas-16 ta’ Novembru 1999 li taqbel mal-kundizzjonijiet u l-proċeduri stabbiliti mill-Europol rigward taxxi applikabbli għas-salarji u l-emolumenti mħallsa lill-membri tal-persunal tal-Europol għall-benefiċċju tal-Europol
   (2016/C 282/03)
   ID-DIRETTUR TAL-EUROPOL,
   Wara li kkunsidra d-Deċiżjoni tal-Kunsill li tistabbilixxi l-Uffiċċju Ewropew tal-Pulizija (“Europol”) tas-6 ta’ April 2009 (1) (minn hawn ‘il quddiem “Id-Deċiżjoni tal-Europol”) u b’mod partikolari l-Artikolu 57(5), l-Artikolu 62 u l-Artikolu 63 tagħha;
   Wara li kkunsidra l-Protokoll imfassal fuq il-bażi tal-Artikolu K.3 tat-Trattat tal-Unjoni Ewropea u l-Artikolu 41(3) tal-Konvenzjoni tal-Europol, dwar il-privileġġi u l-immunitajiet tal-Europol, il-membri tal-korpi tagħha, id-Deputati Diretturi u l-impjegati tal-Europol (2) u b’mod partikolari l-Artikolu 10 tagħha;
   Wara li kkunsidra d-Deċiżjoni tal-Bord Amministrattiv tal-Europol tas-16 ta’ Novembru 1999 li taqbel mal-kundizzjonijiet u l-proċeduri stabbiliti mill-Europol rigward taxxi applikabbli għas-salarji u l-emolumenti mħallsa lill-membri tal-persunal tal-Europol għall-benefiċċju tal-Europol (3);
   Billi:

               1.

               Skont l-Artikolu 57(5) tad-Deċiżjoni tal-Europol, ir-Regolamenti tal-Persunal tal-Europol (4) u strumenti rilevanti oħra għandhom ikomplu japplikaw għall-membri tal-persunal li mhumiex irreklutati f’konformità mal-Artikolu 57(2) tad-Deċiżjoni tal-Europol.

               2.

               L-Artikolu 57(5) tad-Deċiżjoni tal-Europol jipprevedi li, b’deroga mill-Kapitolu 5 tar-Regolamenti tal-Persunal tal-Europol, ir-rata perċentwali tal-aġġustament annwali tar-remunerazzjoni deċiża mill-Kunsill f’konformità mal-Artikolu 65 tar-Regolamenti tal-Persunal tal-uffiċjali tal-Unjoni Ewropea (5) għandha tapplika għall-persunal tal-Europol.

               3.

               L-Artikolu 57(5) tad-Deċiżjoni tal-Europol jikkonċerna biss elementi ta’ rimunerazzjoni tal-persunal kif imsemmi fil-Kapitolu 5 (Artikoli 43 sa 55) tar-Regolamenti tal-Persunal tal-Europol u ma jestendix għal taxxi applikabbli għal salarji u emolumenti mħallsa lill-membri tal-persunal tal-Europol soġġetti għar-Regolamenti tal-Persunal tal-Europol għall-benefiċċju tal-Europol.

               4.

               Fid-dawl tal-proċedura emendata prevista fl-Artikolu 57(5) tad-Deċiżjoni tal-Europol li tikkonċerna l-aġġustament tar-rimunerazzjoni, l-Artikolu 3a tal-Anness għad-Deċiżjoni msemmija qabel tal-Bord Amministrattiv tas-16 ta’ Novembru 1999 jagħti s-setgħa lid-Direttur tal-Europol biex b’effett mill-1 ta’ Lulju 2010 u fuq bażi annwali minn dakinhar, jemenda l-valuri msemmija fl-Artikolu 4 ta’ dan l-Anness, bl-istess perċentwal bħal dak applikat skont l-Artikolu 57(5) tad-Deċiżjoni tal-Europol.

               5.

               L-aġġustament annwali ta’ rimunerazzjoni previst fl-Artikolu 57(5) tad-Deċiżjoni tal-Europol ġie implimentat mill-Europol b’effett retroattiv mill-1 ta’ Lulju 2011 (6) skont iċ-ċifri stabbiliti fir-Regolament (UE) Nru 422/2014 tal-Parlament Ewropew u tal-Kunsill tas-16 ta' April 2014 li jaġġusta, b'effett mill-1 ta' Lulju 2011, ir-rimunerazzjoni u l-pensjonijiet tal-uffiċjali u ta' aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihom (7).

               6.

               L-aġġustament annwali ta’ rimunerazzjoni previst fl-Artikolu 57(5) tad-Deċiżjoni tal-Europol ġie implimentat mill-Europol b’effett retroattiv mill-1 ta’ Lulju 2012 (8) skont iċ-ċifri stabbiliti fir- Regolament (UE) Nru 423/2014 tal-Parlament Ewropew u tal-Kunsill tas-16 ta' April 2014 li jaġġusta, b'effett mill-1 ta' Lulju 2012, ir-rimunerazzjoni u l-pensjonijiet tal-uffiċjali u ta' aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihom (9).

               7.

               L-aġġustament annwali ta’ rimunerazzjoni previst fl-Artikolu 57(5) tad-Deċiżjoni tal-Europol ġie implimentat mill-Europol b’effett retroattiv mill-1 ta’ Lulju 2013 (10) skont iċ-ċifri stabbiliti fir-Regolament tal-Kunsill (UE) Nru 1416/2013 tas-17 ta’ Diċembru 2013 li jaġġusta l-koeffiċjenti ta' korrezzjoni li japplikaw għar-remunerazzjonijiet u l-pensjonijiet tal-uffiċjali u aġenti oħra tal-Unjoni Ewropea b'effett mill-1 ta' Lulju 2013 (11).

               8.

               L-aġġustament annwali ta’ rimunerazzjoni previst fl-Artikolu 57(5) tad-Deċiżjoni tal-Europol ġie implimentat mill-Europol b’effett retroattiv mill-1 ta’ Lulju 2014 skont iċ-ċifri stabbiliti fl-Aġġornament annwali tat-12 ta’ Diċembru 2014 tal-koeffiċjenti ta’ korrezzjoni għar-rimunerazzjonijiet u l-pensjonijiet tal-uffiċjali u aġenti oħra tal-Unjoni Ewropea (12).

               9.

               It-taxxa applikata għall-membri tal-persunal tal-Europol soġġetta għar-Regolamenti tal-Persunal tal-Europol għandha tiġi emendata sabiex tirrifletti l-aġġustament tar-rimunerazzjoni applikat skont l-Artikolu 57(5) tad-Deċiżjoni tal-Europol,

         IDDEĊIEDA DAN LI ĠEJ:
   Artikolu 1
   B’effett mill-1 ta’ Lulju 2011:

               —

               Il-valuri msemmija fl-Artikolu 4 tal-Anness għad-Deċiżjoni tal-Bord Amministrattiv tal-Europol tas-16 ta’ Novembru 1999, kif aġġornati bid-Deċiżjoni tad-Direttur tal-Europol tat-18 ta’ April 2014 li timplimenta d-Deċiżjoni tal-Bord Amministrattiv tal-Europol tas-16 ta’ Novembru 1999 (13), huma applikabbli.

         Artikolu 2
   B’effett mill-1 ta’ Lulju 2012:

               —

               Il-valur imsemmi fl-ewwel sentenza tal-Artikolu 4 tal-Anness għad-Deċiżjoni tal-Bord Amministrattiv tal-Europol tas-16 ta’ Novembru 1999 għandu jiġi sostitwit b’EUR 121,45.

               —

               Il-valuri f’euro msemmija fit-tabella inkluża fl-Artikolu 4 tal-Anness għad-Deċiżjoni tal-Bord Amministrattiv tal-Europol tas-16 ta’ Novembru 1999 għandhom jiġu sostitwiti b’dan li ġej.

                           —

                           8 % għall-ammonti ta’ bejn EUR 122,42 u EUR 2 156,39

                           —

                           10 % għall-ammonti ta’ bejn EUR 2 156,40 u EUR 2 970,10

                           —

                           12,5 % għall-ammonti ta’ bejn EUR 2 970,11 u EUR 3 403,88

                           —

                           15 % għall-ammonti ta’ bejn EUR 3 403,89 u EUR 3 865,63

                           —

                           17,5 % għall-ammonti ta’ bejn EUR 3 865,64 u EUR 4 299,45

                           —

                           20 % għall-ammonti ta’ bejn EUR 4 299,46 u EUR 4 719,95

                           —

                           22,5 % għall-ammonti ta’ bejn EUR 4 719,96 u EUR 5 153,75

                           —

                           25 % għall-ammonti ta’ bejn EUR 5 153,76 u EUR 5 574,25

                           —

                           27,5 % għall-ammonti ta’ bejn EUR 5 574,26 u EUR 6 008,04

                           —

                           30 % għall-ammonti ta’ bejn EUR 6 008,05 u EUR 6 428,55

                           —

                           32,5 % għall-ammonti ta’ bejn EUR 6 428,56 u EUR 6 862,35

                           —

                           35 % għall-ammonti ta’ bejn EUR 6 862,36 u EUR 7 283,52

                           —

                           40 % għall-ammonti ta’ bejn EUR 7 283,53 u EUR 7 717,35

                           —

                           45 % għall-ammonti ta’ iktar minn EUR 7 717,36

         Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
   Artikolu 4
   Din id-Deċiżjoni għandha tidħol fis-seħħ fil-jum ta’ wara l-adozzjoni tagħha mid-Direttur.

      Magħmula fl-Aja, id-29 ta’ Marzu 2016.

         Rob WAINWRIGHT

            Direttur tal-Europol

      (1)  ĠU L 121, 15.5.2009, p. 37.

      (2)  ĠU C 221, 19.7.1997, p. 2.

      (3)  ĠU C 65, 28.2.2001, p. 6.

      (4)  Att tal-Kunsill tat-3 ta’ Diċembru 1998 li jistabbilixxi r-Regolamenti tal-Persunal applikabbli għall-impjegati tal-Europol (ĠU C 26, 30.1.1999, p. 23).

      (5)  Regolament tal-Kunsill (KEE, Euratom, KEFA) Nru 259/68 (ĠU L 56, 4.3.1968, p. 1).

      (6)  Avviż dwar l-aġġustament tas-salarji bażiċi u l-benefiċċji applikabbli għall-persunal tal-Europol soġġett għar-Regolamenti tal-Persunal tal-Europol skont l-Artikolu 57(5) tal-Kunsill b’effett mill-1 ta’ Lulju 2011, l-1 ta’ Lulju 2012, l-1 ta’ Lulju 2013 u l-1 ta’ Lulju 2014 (ĠU C 282, 4.8.2016, p. 6).

      (7)  ĠU L 129, 30.4.2014, p. 5.

      (8)  Ara n-nota ta’ qiegħ il-paġna 6.

      (9)  ĠU L 129, 30.4.2014, p. 12.

      (10)  Ara n-nota ta’ qiegħ il-paġna 6.

      (11)  ĠU L 353, 28.12.2013, p. 24.

      (12)  ĠU C 444, 12.12.2014, p. 10.

      (13)  ĠU C 211, 5.7.2014, p. 13.


title: Deċiżjoni tal-Kunsill (UE) 2015/1988 tat-22 ta' Ottubru 2015 dwar l-iffirmar, f'isem l-Unjoni, tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo, min-naħa l-oħra

text:
                  6.11.2015

                  MT

                  Il-Ġurnal Uffiċjali tal-Unjoni Ewropea

                  L 290/4

            DEĊIŻJONI TAL-KUNSILL (UE) 2015/1988
      tat-22 ta' Ottubru 2015
      dwar l-iffirmar, f'isem l-Unjoni, tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo (*), min-naħa l-oħra
      IL-KUNSILL TAL-UNJONI EWROPEA,
      Wara li kkunsidra t-Trattat tal-Unjoni Ewropea, u b'mod partikolari l-Artikolu 37 flimkien mal-Artikolu 31(1) tiegħu,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217, flimkien mal-Artikolu 218(5) u t-tieni subparagrafu tal-Artikolu 218(8) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Fil-21 ta' Ġunju 2013 il-Kunsill awtorizza lill-Kummissjoni biex tiftaħ in-negozjati mal-Kosovo għal Ftehim ta' Stabbilizzazzjoni u Assoċjazzjoni (“il-Ftehim”). In-negozjati ġew konklużi b'suċċess bl-inizjalar tal-Ftehim fil-25 ta' Lulju 2014.

                  (2)

                  L-Unjoni u l-Kosovo għandhom rabtiet qawwija u jikkondividu valuri u x-xewqa għat-tisħiħ ta' dak l-irbit u li jistabbilixxu relazzjoni mill-qrib u dejjiema msejsa fuq ir-reċiproċità u l-interess reċiproku, li għandhom jippermettu lill-Kosovo sabiex isaħħaħ u jestendi ulterjorment ir-relazzjonijiet tiegħu mal-Unjoni.

                  (3)

                  “L-ewwel ftehim dwar il-prinċipji li jmexxu n-normalizzazzjoni tar-relazzjonijiet” intlaħaq fid-19 ta' April 2013 fil-qafas tad-djalogu ffaċilitat mill-UE.

                  (4)

                  Dan il-ftehim jipprevedi t-twaqqif ta' assoċjazzjoni bejn l-Unjoni u l-Kosovo li tinvolvi drittijiet u obbligi reċiproċi, azzjonijiet komuni u proċedura speċjali. Fih ukoll dispożizzjonijiet li jaqgħu taħt il-kamp ta' applikazzjoni tal-Kapitolu 2 tat-Titolu V tat-Trattat dwar l-Unjoni Ewropea (TUE) dwar il-Politika Estera u ta' Sigurtà Komuni tal-Unjoni. Id-deċiżjoni li jiġi ffirmat il-Ftehim għandha għalhekk tkun imsejsa fuq il-bażi ġuridika li tipprovdi għall-istabbiliment ta' assoċjazzjoni li tippermetti lill-Unjoni tidħol f'impenji fl-oqsma kollha koperti mit-Trattati u fuq il-bażi legali għal ftehimiet f'oqsma koperti mill-Kapitolu 2 tat-Titolu V tat-TUE.

                  (5)

                  Dan huwa ftehim għall-UE biss. L-impenji u l-kooperazzjoni li għandhom jiddaħħlu mill-Unjoni taħt dan il-Ftehim jirrigwardaw biss l-oqsma koperti mill-acquis tal-UE jew politiki eżistenti tal-Unjoni. L-iffirmar u l-konklużjoni tal-Ftehim bħala Ftehim għall-UE biss huma mingħajr preġudizzju għan-natura u l-kamp ta' applikazzjoni ta' kwalunkwe ftehim simili li jiġi nnegozjat fil-futur. Huwa wkoll mingħajr preġudizzju għas-setgħat tal-istituzzjonijiet tal-UE konferiti lilhom fit-Trattati u l-pożizzjonijiet tal-istituzzjonijiet tal-UE u tal-Istati Membri dwar il-kompetenzi. Il-Ftehim jipprevedi kooperazzjoni wiesgħa f'diversi oqsma ta' politika, inkluż fil-ġustizzja u l-affarijiet interni.

                  (6)

                  L-iffirmar tal-Ftehim huwa mingħajr preġudizzju għall-pożizzjoni tal-Istati Membri dwar l-istatus tal-Kosovo, li se tiġi deċiża b'mod konformi mal-prattika nazzjonali tagħhom u d-dritt internazzjonali.

                  (7)

                  Barra minn hekk, l-ebda terminu, għażla ta' kliem jew definizzjoni użati f'din id-Deċiżjoni u l-Ftehim, u lanqas ebda azzjoni ta' rikors għall-bażijiet ġuridiċi neċessarji għall-iffirmar ta' dan il-Ftehim ma jikkostitwixxi r-rikonoxximent tal-Kosovo mill-Unjoni bħala Stat indipendenti u lanqas ma jikkostitwixxi rikonoxximent tal-Kosovo minn Stati Membri individwali f'dik il-kapaċità fejn huma ma jkunux ħadu tali pass qabel. Huwa xieraq, f'dan il-kuntest, li l-Unjoni toħroġ dikjarazzjoni f'dak ir-rigward fil-mument tal-iffirmar ta' dan il-Ftehim.

                  (8)

                  L-iffirmar tal-Ftehim fir-rigward ta' kwistjonijiet li jaqgħu fil-kompetenza tal-Komunità Ewropea tal-Enerġija Atomika huwa soġġett għal proċedura separata.

                  (9)

                  Il-Ftehim għandu jiġi ffirmat,

            ADOTTA DIN ID-DEĊIŻJONI:
      Artikolu 1
      L-iffirmar, f'isem l-Unjoni, tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, u l-Kosovo, huwa b'dan awtorizzat għall-partijiet li jaqgħu taħt it-TUE u t-Trattat dwar il-Funzjonament tal-Unjoni Ewropea soġġett għall-konklużjoni tal-imsemmi Ftehim (1).
      Artikolu 2
      Id-Dikjarazzjoni f'isem l-Unjoni mehmuża ma' din id-Deċiżjoni hija b'dan approvata f'isem l-Unjoni.
      Artikolu 3
      Id-Deċiżjoni preżenti hija mingħajr preġudizzju għall-pożizzjoni tal-Istati Membri u tal-Unjoni rigward l-istatus tal-Kosovo.
      Artikolu 4
      Il-President tal-Kunsill huwa b'dan awtorizzat jinnomina l-persuna jew persuni li jkollhom is-setgħa li jiffirmaw il-Ftehim f'isem l-Unjoni.
      Artikolu 5
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, it-22 ta' Ottubru 2015.

               Għall-Kunsill

               Il-President

            F. ETGEN

         (*)  Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244/1999 u l-Opinjoni tal-QIĠ dwar id-dikjarazzjoni tal-indipendenza tal-Kosovo.

         (1)  It-test tal-Ftehim se jkun ippubblikat flimkien mad-deċiżjoni dwar il-konklużjoni tiegħu.

         Dikjarazzjoi f'isem l-Unjoni

            “Id-deċiżjoni li jiġi ffirmat il-Ftehim ta' Stabbilizzazzjoni u Assoċjazzjoni soġġetta għall-konklużjoni tiegħu f'data futura, inklużi l-bażijiet ġuridiċi użati f'dak ir-rigward, hija mingħajr preġudizzju lejn il-pożizzjonijiet tal-Istati Membri dwar l-istatus u ma tikkostitwixxix ir-rikonoxximent tal-Kosovo (*) mill-Unjoni bħala Stat indipendenti, u lanqas ma tikkostitwixxi rikonoxximent minn Stati Membri individwali f'dik il-kapaċità fejn dawn ma kinux għamlu dak il-pass preċedentement.”

            (*)  Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244/1999 u l-Opinjoni tal-QIĠ dwar id-dikjarazzjoni tal-indipendenza tal-Kosovo.


title: 2014/694/UE: Deċiżjoni tal-Kunsill tad- 29 ta' Settembru 2014 li taħtar tliet membri Franċiżi u żewġ membri supplenti Franċiżi fil-Kumitat tar-Reġjuni

text:
               3.10.2014

               MT

               Il-Ġurnal Uffiċjali tal-Unjoni Ewropea

               L 289/22

         DEĊIŻJONI TAL-KUNSILL
   tad-29 ta' Settembru 2014
   li taħtar tliet membri Franċiżi u żewġ membri supplenti Franċiżi fil-Kumitat tar-Reġjuni

      (2014/694/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-GvernFranċiż,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015.

               (2)

               Konsegwentement għat-tmiem tal-mandat tas-Sur Bruno BOURG-BROC, is-Sur Michel DELEBARRE u s-Sur Jean-Louis JOSEPH saru vakanti s-siġġijiet ta' tliet membri fil-Kumitat tar-Reġjuni.

               (3)

               Konsegwentement għat-tmiem tal-mandat tas-Sur Jean-Michel DACLIN u s-Sinjura Claudine LEDOUX saru vakanti s-siġġijiet ta' żewġ membri supplenti,

         ADOTTA DIN ID-DEĊIŻJONI:
   Artikolu 1
   Huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               (a)

               bħala membri:

                           —

                           Is-Sur Bruno BOURG-BROC, Conseiller municipal de Châlons-en-Champagne (bidla tal-mandat)

                           —

                           Is-Sur Michel DELEBARRE, Conseiller municipal de Dunkerque (bidla tal-mandat)

                           —

                           Is-Sinjura Françoise MESNARD, Maire de Saint-Jean d'Angély

                     u

               (b)

               bħala membri supplenti:

                           —

                           Is-Sinjura Karine DOGNIN-SAUZE, Adjointe au Maire de Lyon

                           —

                           Is-Sur Dominique LEVEQUE, Maire d'Aÿ.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, id-29 ta' Settembru 2014.

            Għall-Kunsill

            Il-President

         S. GOZI

      (1)  ĠU L 348, 29.12.2009, p. 22

      (2)  ĠU L 12, 19.1.2010, p. 11.


title: 2014/719/PESK: Deċiżjoni tal-Kumitat Politiku u ta' Sigurtà EUTM MALI/3/2014 tad- 9 ta' Ottubru 2014 dwar il-ħatra tal-Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) u li tħassar id-Deċiżjoni EUTM MALI/1/2014

text:
               18.10.2014

               MT

               Il-Ġurnal Uffiċjali tal-Unjoni Ewropea

               L 300/49

         DEĊIŻJONI TAL-KUMITAT POLITIKU U TA' SIGURTÀ EUTM MALI/3/2014
   tad-9 ta' Ottubru 2014
   dwar il-ħatra tal-Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) u li tħassar id-Deċiżjoni EUTM MALI/1/2014

      (2014/719/PESK)

   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra d-Deċiżjoni tal-Kunsill 2013/34/PESK tas-17 ta' Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) (1), u b'mod partikolari l-Artikolu 5 tagħha,
   Billi:

               (1)

               Skont l-Artikolu 5(1) tad-Deċiżjoni 2013/34/PESK, il-Kunsill awtorizza lill-Kumitat Politiku u ta' Sigurtà (KPS), f'konformità mal-Artikolu 38 tat-Trattat dwar l-Unjoni Ewropea, sabiex jieħu d-deċiżjonijiet rilevanti rigward il-kontroll politiku u tat-tmexxija strateġika ta' EUTM Mali, inklużi d-deċiżjonijiet dwar il-ħatra tal-Kmandanti tal-Missjoni tal-UE sussegwenti.

               (2)

               Fit-18 ta' Marzu 2014, il-KPS adotta d-Deċiżjoni EUTM MALI/1/2014 (2) li taħtar lill-Brigadier Ġeneral Marc RUDKIEWICZ bħala Kmandant tal-Missjoni tal-UE għall-EUTM Mali.

               (3)

               Fis-26 ta' Settembru 2014, Spanja pproponiet il-ħatra tal-Brigadier Ġeneral Alfonso GARCÍA-VAQUERO PRADAL bħala l-Kmandant il-ġdid tal-Missjoni tal-UE għall-EUTM Mali biex jissostitwixxi l-Brigadier Ġeneral Marc RUDKIEWICZ.

               (4)

               Fit-30 ta' Settembru 2014, il-Kumitat Militari tal-UE rrakkomanda li l-KPS jaħtar lill-Brigadier Ġeneral Alfonso GARCÍA-VAQUERO PRADAL bħala Kmandant tal-Missjoni tal-UE biex jissostitwixxi l-Brigadier Ġeneral Marc RUDKIEWICZ.

               (5)

               Id-Deċiżjoni EUTM MALI/1/2014 għandha titħassar.

               (6)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża.

         ADOTTA DIN ID-DEĊIŻJONI:
   Artikolu 1
   Il-Brigadier Ġeneral Alfonso GARCÍA-VAQUERO PRADAL huwa b'dan maħtur Kmandant tal-Missjoni tal-UE għall-missjoni militari tal-Unjoni Ewropea biex jikkontribwixxi għat-taħriġ tal-Forzi Armati ta' Mali (EUTM MALI) mill-24 ta' Ottubru 2014.
   Artikolu 2
   Id-Deċiżjoni EUTM MALI/1/2014 hija b'dan imħassra.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi, Brussell, id-9 ta' Ottubru 2014.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 14, 18.1.2013, p. 19.

      (2)  Id-Deċiżjoni tal-Kumitat Politiku u ta' Sigurtà EUTM MALI/1/2014 tat-18 ta' Marzu 2014 dwar il-ħatra tal-Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) (ĠU L 95, 29.3.2014, p. 30).